1968L0414 — SK — 31.12.1998 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B SMERNICA RADY z 20. decembra 1968, ktorou sa členským štátom EHS ukladá povinnosť udržiavať minimálne zásoby ropy a/alebo ropných výrobkov (68/414/EHS) (Ú. v. ES L 308, 23.12.1968, p.14)

Zmenené a doplnené:







(*) Tento akt nebol zatiaľ uverejnený v slovenčine.









▼B

SMERNICA RADY

z 20. decembra 1968,

ktorou sa členským štátom EHS ukladá povinnosť udržiavať minimálne zásoby ropy a/alebo ropných výrobkov

(68/414/EHS)







RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 130, so zreteľom na návrh Komisie, so zreteľom na stanovisko Európskeho parlamentu, ( 1 ) keďže dovážaná ropa a ropné výrobky nadobúdajú na význame pri zabezpečovaní dodávok energie spoločenstvu; keďže všetky ťažkosti, aj dočasného charakteru, ktoré majú za následok zníženie dodávok takýchto výrobkov dovážaných z tretích krajín, by mohli spôsobiť vážne poruchy v hospodárskej činnosti spoločenstva; keďže spoločenstvo musí byť preto schopné kompenzovať alebo aspoň zmierniť všetky škodlivé vplyvy v takomto prípade; keďže kríza súvisiaca s obstarávaním dodávok by mohla vzniknúť neočakávane a keďže je preto nevyhnutné urýchlene vytvoriť potrebné prostriedky, aby sa prípadný nedostatok nahradil; keďže je preto potrebné zvýšiť bezpečnosť dodávok ropy a ropných výrobkov v členských štátoch vytvorením a udržiavaním minimálnych zásob najdôležitejších ropných výrobkov; keďže národná produkcia prispieva vo svojej podstate k bezpečnosti dodávok; keďže podmienky výroby v spoločenstve a vyššia bezpečnosť dodávok v rámci takejto výroby oprávňujú k tomu, aby bolo členským štátom umožnené klásť bremeno súvisiace s udržiavaním zásob na dovozy, PRIJALA TÚTO SMERNICU:







▼M2

Článok 1

1. Členské štáty prijmú také zákony, iné právne predpisy a správne opatrenia, ktoré budú primerané na nepretržité udržiavanie zásob ropných výrobkov v Európskom spoločenstve, podľa ustanovení článku 7 na úrovni zodpovedajúcej 90 dňovej priemernej dennej spotreby za predchádzajúci kalendárny rok uvedenej v článku 4 na každú kategóriu ropných výrobkov uvedených v článku 2.

2. Tú časť domácej spotreby, ktorú tvoria deriváty vyrobené z ropy vyťaženej príslušným členským štátom, sa môže odpočítať až do maximálnej výšky 25 % uvedenej spotreby. Príslušný členský štát rozhodne o tom, ako sa výsledná odpočítaná čiastka rozdelí medzi členské štáty.

▼M2 —————

▼B

Článok ►M2 2 ◄

Pri výpočte domácej spotreby sa zohľadnia tieto kategórie výrobkov:

— motorový benzín a letecké palivo (letecký benzín a tryskové palivo benzínového typu),

— plynový olej, motorová nafta, petrolej a tryskové palivo petrolejového typu,

— palivový olej.

▼M2

Dodávky do palivových nádrží pre námorné plavidlá sa do výpočtu domácej spotreby nezahŕňajú.

Článok 3

1. Zásoby skladované v súlade s článkom 1 sú plne k dispozícií členským štátom v prípade, ak by nastali problémy so získavaním ropných dodávok. Členské štáty zabezpečia, aby v takýchto prípadoch mali právom stanovené právomoci kontrolovať používanie zásob.

Členské štáty zabezpečia disponibilitu a dostupnosť zásob; prijmú opatrenia umožňujúce identifikáciu, evidenciu a kontrolu týchto zásob.

2. Členské štáty zabezpečia, aby sa na ich opatrenia týkajúce sa skladovania zásob vzťahovali spravodlivé a nediskriminačné podmienky.

Náklady vznikajúce v súvislosti so skladovaním zásob v súlade s článkom 1 sa zisťujú transparentnými spôsobmi. V tejto súvislosti môžu členské štáty prijať opatrenia na získavanie príslušných informácií vzhľadom na náklady vznikajúce v súvislosti so skladovaním zásob v súlade s článkom 1 a poskytovať tieto informácie zainteresovaným stranám.

3. Na splnenie požiadaviek odsekov 1 a 2 sa členské štáty môžu rozhodnúť, že využijú služby inej inštitúcie alebo subjektu skladového hospodárstva, ktoré budú zodpovedné za skladovanie všetkých alebo len časti zásob.

Dva alebo viacero členských štátov sa môžu dohodnúť, že využijú spoločnú inštitúciu alebo subjekt skladového hospodárstva. V takom prípade budú spoločne zodpovední za záväzky vyplývajúce z tejto smernice.

▼M2

Článok 4

Členské štáty predložia Komisii štatistický výkaz o zásobách ku koncu každého mesiaca vyhotovený v súlade s článkami 5 a 6 a obsahujúci počet dní priemernej spotreby za predchádzajúci kalendárny rok, ktoré tieto zásoby predstavujú. Tento výkaz sa musí predložiť najneskôr do 25. dňa druhého mesiaca, ktorý nasleduje po mesiaci, za ktorý sa výkaz predkladá.

Záväzok členského štátu týkajúci sa skladovania zásob sa určuje na základe domácej spotreby za predchádzajúci kalendárny rok. Na začiatku každého kalendárneho roka musia členské štáty prepočítať svoj záväzok týkajúci sa skladovania zásob najneskôr do 31. marca príslušného roka a zabezpečiť, aby svoje nové záväzky splnili čo najskôr, najneskôr však do 31. júla príslušného roka.

V štatistickom výkaze sa zásoby leteckého petroleja uvádzajú samostatne v druhej kategórii.

Článok 5

Zásoby, ktoré sa musia skladovať podľa článku 1, sa môžu skladovať vo forme ropy a polotovarov, ako aj v podobe finálnych výrobkov.

V štatistickom výkaze zásob uvedenom v článku 4 sa finálne výrobky uvádzajú podľa ich skutočnej tonáže; ropa a polotovary sa uvádzajú:

— ako pomery množstiev na každú kategóriu výrobkov, ktoré sa získali počas predchádzajúceho kalendárneho roka z rafinérií príslušného štátu alebo

— na základe výrobných programov rafinérií príslušného štátu na bežný rok, alebo

— na základe pomeru medzi celkovým vyrobeným množstvom v predchádzajúcom kalendárnom roku v príslušnom štáte tých výrobkov, na ktoré sa vzťahuje povinnosť skladovať zásoby a celkovým množstvom spracovanej ropy v danom roku; predchádzajúce ustanovenie sa vzťahuje najviac na 40 % celkového záväzku na prvú a druhú kategóriu (benzín a plynové oleje) a najviac na 50 % na tretiu kategóriu (vykurovacie oleje).

Zmiešavacie zložky, ktoré sú určené na spracovanie do finálnych výrobkov uvedených v článku 2, sa môžu nahradiť výrobkami, na ktoré sú tieto zložky určené.

▼B

Článok 6

▼M2

1. Pri výpočte úrovne minimálnych zásob ustanovených v článku 1 sa do štatistického výkazu zahrnú iba tie množstvá, ktoré by boli skladované v súlade s článkom 3 ods. 1

2. Na účely vykonávania tejto smernice sa môžu nazáklade medzivládnych dohôd vytvoriť zásoby na území jedného členského štátu na potreby podnikov alebo inštitúcií/subjektov zriadených v inom členskom štáte. Je na vláde príslušného členského štátu, aby rozhodla, či bude skladovať svoje zásoby mimo svojho územia.

V takýchto prípadoch nemôže členský štát, na ktorého území sa zásoby na základe takejto dohody nachádzajú, namietať proti presunu týchto zásob do iných členských štátov, pre ktorý sa tieto zásoby na základe takejto dohodyskladujú; tento členský štát tieto zásoby kontroluje v súlade s postupom uvedeným v dohode, ale nezahŕňa ich do vlastného štatistického výkazu. Členský štát, pre ktorý sa tieto zásoby udržiavajú, ich môže do svojo štatistického výkazu zahrnúť.

V takýchto prípadoch zašle každý členský štát Komisii spolu so štatistickým výkazom uvedeným v článku 4 aj správu týkajúcu sa zásob skladovaných na jeho území v prospech iného členského štátu, ako aj zásob skladovanýchv inom členskom štáte na jeho účely. V oboch prípadoch sa v správe uvedú miesta uskladnenia zásob a/alebo spoločností udržiavajúcich zásoby, množstvá a kategórie uskladnených výrobkov alebo ropy.

Návrhy dohôd uvedených v prvom pododseku sa zašlú Komisii, ktorá môže príslušným vládam zaslať svoje pripomienky. Dohody sa po uzatvorení oznámia Komisii, ktorá o tom informuje ostatné členské štáty.

Dohody musia spĺňať tieto podmienky:

— musia sa týkať ropy a všetkých ropných výrobkov, na ktoré sa vzťahuje táto smernica,

— musia stanovovať podmienky a opatrenia na skladovanie zásob s cieľom zabezpečiť kontrolu a dostupnosť týchto zásob,

— musia uvádzať postupy na kontrolu a identifikáciu stanovených zásob, okrem iného aj metódy vykonávania kontrol a spolupráce pri kontrolách,

— spravidla sa musia uzatvárať na dobu neurčitú,

— musí sa v nich uvádzať, že v prípade, ak obsahujú ustanovenie umožňujúce jednostranné vypovedanie dohody, toto nebude platiť v prípade ropnej núdze a že Komisia v každom prípade obdrží vopred oznámenie o prípadnom vypovedaní zmluvy.

Ak zásoby zriadené na základe takýchto dohôd nevlastní podnik alebo inštitúcia/subjekt, ktorý je poverený skladovaním týchto zásob, ale sú skladované pre tento podnik alebo orgán/subjekt iným podnikom alebo orgánom/subjektom, musia byť splnené tieto podmienky:

— podnik alebo inštitúcia/subjekt poverený skladovaním zásob musia mať zmluvné právo získavať tieto zásoby počas celého obdobia platnosti zmluvy; na metodike určovania ceny za získavanie zásob sa musia dohodnúť príslušné zmluvné strany,

— minimálne obdobie platnosti takejto zmluvy musí byť 90 dní,

— musia uvádzať miesto uskladnenia a/alebo spoločností skladujúcich zásoby pre podnik alebo inštitúciu/subjekt poverené skladovaním zásoby, ako aj množstvo a kategórie výrobkov alebo ropy uskladnených na tomto mieste,

— podnik alebo inštitúciu/subjekt skladujúci zásoby pre podnik alebo orgán/subjekt poverený skladovaním zásob musí garantovať skutočnú dostupnosť zásob pre podnik alebo orgán/subjekt poverený skladovaním zásob po celé obdobie platnosti zmluvy,

— čo sa týka právom stanovenej právomoci členského štátu kontrolovať a overovať existenciu zásob, musia byť podnik alebo inštitúcia/subjekt, ktoré skladujú zásoby pre podnik alebo orgán/subjekt poverené skladovaním zásob, podnikom alebo inštitúciou/subjektom, ktoré spadajú pod súdnu právomoc členského štátu, na ktorého území sa zásoby nachádzajú.

▼B

3. S výhradou ustanovení odseku 1 platí, že do zásob možno zahrnúť:

— dodávky na palube ropných cisterien nachádzajúcich sa v prístavoch s cieľom vykládky po tom, ako sa vybavili prístavné formality,

— dodávky nachádzajúce sa vo vykládkových prístavoch,

— dodávky nachádzajúce sa v cisternách na vstupe do ropovodov,

— dodávky nachádzajúce sa v rafinačných cisternách, okrem dodávok v potrubných systémoch a rafinérskych zariadeniach,

— dodávky nachádzajúce sa v skladoch rafinérií a dovozných, skladovacích a veľkoobchodných distribučných firiem,

— dodávky nachádzajúce sa v skladoch veľkospotrebiteľov v súlade s ustanoveniami vnútroštátnych právnych predpisov týkajúcimi sa povinnosti udržiavať trvalé zásoby,

— dodávky nachádzajúce sa na nákladných člnoch a pobrežných plavidlách zaoberajúcich sa prepravou v rámci vnútroštátnych hraníc v rozsahu, v ktorom je pre príslušné orgány možné kontrolovať tieto dodávky a za predpokladu, že tieto dodávky sa môžu stať okamžite disponibilnými.

▼M2

To znamená, že štatistický výkaz nemôže obsahovať najmä: zatiaľ nevyťažené zásoby ropy; zásoby určené pre palivové zásobníky námorných plavidiel; priamo prepravované dodávky, okrem zásob uvedených v odseku 2; zásoby v ropovodoch a produktovodoch, v cestných cisternových vozidlách a železničných cisternových vozidlách, v skladovacích nádržiach čerpacích staníc a zásoby nachádzajúce sa u malospotrebiteľov. Množstvá, ktoré má v držbe armáda a ktoré pre armádu skladujú ropné spoločnosti, sa taktiež do štatistického výkazu nezahŕňajú.

▼M2

Článok 6a

Členské štáty prijmú všetky potrebné ustanovenia a prijmú všetky potrebné opatrenia na zabezpečenie kontroly a dohľadu nad zásobami. Zavedú mechanizmy na overovanie zásob v súlade s ustanoveniami tejto smernice.

Článok 6b

Členské štáty stanovia sankcie, ktoré sa budú ukladať za porušenie vnútroštátnych ustanovení prijatých na základe tejto smernice a prijmú všetky potrebné opatrenia na uplatňovanie týchto ustanovení. Tieto sankcie musia byť účinné, primerané a odrádzajúce.

▼B

Článok 7

Ak sa vyskytnú ťažkosti vzhľadom na ropné dodávky v rámci spoločenstva, Komisia na žiadosť niektorého členského štátu alebo z vlastného podnetu zorganizuje konzultácie medzi členskými štátmi.

Okrem osobitne naliehavých prípadov alebo s cieľom uspokojiť menšie miestne potreby sa členské štáty pred uvedenými konzultáciami zdržia čerpania svojich zásob v rozsahu, v ktorom by toto čerpanie znížilo zásoby pod minimálnu povinnú úroveň.

Členské štáty informujú Komisiu o každom čerpaní svojich rezervných zásob a čo najskôr oznámia:

— deň, keď zásoby klesli pod minimálnu povinnú úroveň,

— dôvody takéhoto čerpania,

— opatrenia prijaté na obnovenie zásob, pokiaľ boli nejaké prijaté,

— v prípade možnosti odhad pravdepodobného vývoja situácie vzhľadom na zásoby, pokiaľ tieto zostanú pod minimálnou povinnou úrovňou.

Článok 8

Vytvorenie zásob požadovaných touto smernicou ponúknu členské štáty čo najskôr po oznámení smernice, najneskôr však do 1. januára 1971.

Členské krajiny informujú Komisiu o opatreniach, ktoré v tomto zmysle podnikli.

Článok 9

Smernica je adresovaná členským štátom.